Diari Oficial de la Generalitat Valenciana


Sumari del DOGV 7537, del 01-06-2015 (2015/4751)

RESOLUCIÓ de 4 de maig de 2015, del director general d'Administració Local, per la qual es publiquen els estatuts de la Mancomunidad Hoya de Buñol-Chiva.
---------------------------------------------------------------------------------------------------------------------------------------------------------

### Dades del document

Número de DOGV
:   7537

Data del DOGV
:   01-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4751


Data del document
:   04-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * La Foia de Bunyol

RESOLUCIÓ de 4 de maig de 2015, del director general d'Administració Local, per la qual es publiquen els estatuts de la Mancomunidad Hoya de Buñol-Chiva. [2015/4751]  
L'entrada en vigor de la Llei 27/2013, de 27 de desembre, de Racionalització i Sostenibilitat de l'Administració Local, ha determinat la introducció de canvis en el règim jurídic de les entitats locals que afecten, directament o a través de les modificacions que efectua, diversos àmbits de l'organització i del funcionament dels ajuntaments.  
  
La disposició transitòria onzena de la Llei 27/2013, de Racionalització i Sostenibilitat de l'Administració Local, disposa que les mancomunitats adaptaran els seus estatuts a la nova regulació, i han de prendre l'acord d'iniciació del procediment d'adaptació en el termini de sis mesos des de l'entrada en vigor de la nova regulació, ja que en cas contrari incorreran en causa de dissolució.  
El procediment d'adaptació dels estatuts serà el regulat per l'article 93 de la Llei 8/2010, de 23 de juny, de Règim Local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia és necessari procedir a la seua publicació en el Diari Oficial de la Comunitat Valenciana, d'acord amb el que disposa l'apartat 4 del precepte mencionat.  
  
La Mancomunidad Hoya de Buñol-Chiva ha procedit, d'acord amb el que disposa la legislació vigent, a l'adaptació dels seus estatuts, consistent en la modificació de l'article 4, apartats 1 i 2, i incorporació d'un nou apartat 7.  
Remesos l'expedient tramitat i els estatuts aprovats a esta Direcció General d'Administració Local, no s'hi advertix infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb el que disposa l'article 32.2 del Decret 89/2014, del Consell, pel qual s'aprova el Reglament Orgànic i Funcional de la Presidència, i de la Conselleria de Presidència i Agricultura, Pesca, Alimentació i Aigua, resolc:  
  
  
Article únic  
Publicar en el Diari Oficial de la Comunitat Valenciana la modificació de l'article 4 dels estatuts de la Mancomunidad Hoya de Buñol-Chiva, que es transcriu a continuació com a annex, atés que s'ha acreditat en l'expedient la legalitat de les actuacions.  
  
Contra esta resolució, que posa fi a la via administrativa, en virtut del que establix la disposició addicional tercera, apartat primer, del Decret 89/2014, de 13 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant dels jutjats contenciosos administratius en el termini de dos mesos comptats a partir de l'endemà de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 4 de maig de 2015.- El director general d'Administració Local: Vicente Saurí Martí.  
  
  
ANNEX  
Estatuts de la Mancomunidad Hoya de Buñol-Chiva  
  
Article 4. Objecte i competències  
1. La Mancomunitat es constituïx a fi de prestar els servicis o realitzar les obres que siguen necessaris perquè els municipis que la componen puguen exercir les competències reconegudes per la legislació vigent, siguen pròpies o per delegació.  
2. En concret, la Mancomunitat prestarà els servicis següents:  
a) Servici de promoció de l'activitat turística.  
b) Servici de valisa i missatgeria.  
c) Servici d'arreplega d'animals.  
d) Servici d'avaluació i informació de situacions de necessitat social i l'atenció immediata a persones en situació o risc d'exclusió social.  
  
e) Servici de maquinària mancomunada.  
f) Servici d'assistència als municipis en la tramitació d'expedients en matèria de la seua competència.  
g) Prestarà, al seu torn, en virtut del conveni de col·laboració publicat en el BOE número 155, de 29 de juny de 2012, entre la Direcció General del Cadastre, a través de la Gerència Regional del Cadastre de València, i la Mancomunidad de Municipios Hoya de Buñol-Chiva, l'exercici de les funcions de gestió cadastral el contingut i règim jurídic de la qual figuren especificats en les seues clàusules, sense perjuí de la titularitat de les competències que, en matèria objecte del conveni, corresponen a la Direcció General del Cadastre.  
h) Prestarà, a més, tots aquells servicis que li delegue la comunitat autònoma i la Diputació en l'àmbit de les seues competències respectives.  
Per a l'assumpció de nous servicis serà necessària la tramitació prevista per a la modificació constitutiva dels estatuts.  
3.  
4.  
5.  
6.  
7. Per a la prestació dels servicis enumerats en el paràgraf segon d'este article es requerix acord del ple del municipi integrant de la Mancomunitat que vulga que se li preste el servici mencionat per la Mancomunitat.